text: Jan lever for havørnen 
  04 maj 2011 kl. 15.47
  En 30-årig amatør-ornitolog og kontanthjælpsmodtager bruger det meste af sin dag på at holde øje mede havørnerede ved Kolding.
  For fjerde år i træk har et havørnepar fået unger i deres rede i Sdr. Stenderup ved Kolding. I år er der to snart flyvefærdige havørne i reden. Jan Fyhn er klar med kikkerten for at se, hvordan de trives i reden.
  
  Forstyr ikke
  Men Jan Fyhn sørger også for, at folk ikke kommer for tæt på reden og forstyrrer de store rovfugle. han kan godt finde på at bede folk - for eksempel joggere - om at løbe en anden vej.
  - Men folk er som regel meget forstående og accepterer, at havørnene skal have fred, fortæller Jan Fyhn.  
  
  Se selv - men husk kikkerten
  Det er dog muligt - ja faktisk ret nemt - at få fuglene at se, siger ornitologen. 
  - I Sønder Stenderup skal man blot følge skiltet mod Solkær Enge. 6-700 meter nede af Midtskovvej kan man se havørnereden på afstand. Det er dog meget vigtigt at tage en kikkert med. Til gengæld kan man så få nogle fantastiske oplevelser.
  